Nalika JB merlokake menyang Reksapustaka, kanthi grapyak semanak ditampa dening pimpinane yakuwi Ibu Kangjeng Raden Nganten Tumenggung (KRNgtT) Siti Koestini Soemardi sing lumrah diaturi Bu Kus. Nalika kuwi Reksapustaka rada sepi, pengunjunge mung wong papat mahasiswa UNS Sala lan STSI Sala. Miturut pangandikane Bu Kus, sepi utawa rame pengunjunge ora luwih saka sepuluh. Sing akeh para mahasiswa sing arep golek bahan kanggo nggarap skripsi.